Atzinumi 23-TA-747
Izdrukāts 15.05.2024. 11.26
Atzinumi 23-TA-747
Izdrukāts 15.05.2024. 11.26
23-TA-747: Likumprojekts (Grozījumi)
Grozījumi Ūdenssaimniecības pakalpojumu likumā
TA saskaņojamie dokumenti
Likumprojekts (grozījumi) 4.0
Anotācija (ex-ante) 4.0
MK sēdes protokollēmuma projekts 1.0
Atzinuma sniedzējs
Tieslietu ministrija
Atzinums iesniegts
15.05.2024.
Atzinuma sniegšanas termiņš
15.05.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
 Papildināt 9.panta pirmo daļu ar 51. un 8.punktu šādā redakcijā:
"5)1 pēc pakalpojumu lietotāja vai tā pilnvarotā pārstāvja pieprasījuma uzstādīt komercuzskaites mēraparāta mezglā mehānisko ūdens filtru pirms komercuzskaites mēraparāta, ja tas ir tehniski iespējams.  Mehāniskā ūdens filtra iegādes, uzstādīšanas vai nomaiņas un apkopes izmaksas sedz pakalpojumu lietotājs.

8) novērtēt ūdens zudumus centralizētajās ūdensapgādes sistēmās, kuras noteiktas saskaņā ar šā likuma 4. panta 7. punktu izdotajiem Ministru kabineta noteikumiem,"
	Priekšlikums
Aicinām precizēt likumprojekta 5. pantā ietverto Ūdenssaimniecības pakalpojumu likuma 9.panta pirmās daļas 8. punktu, ņemot vērā Ministru kabineta 2009.gada 3.februāra noteikumu Nr.108 "Normatīvo aktu projektu sagatavošanas noteikumi" 59. punktu, kas noteic, ka likumprojekta tekstā, ja nepieciešams, ietver atsauces uz citām likumprojekta vienībām (iekšējās atsauces) vai atsauces uz citiem tāda paša vai augstāka juridiska spēka normatīvajiem aktiem. Papildus aicinām salāgot minēto likuma grozījumu ar likumprojekta 3. pantā izteikto likuma 4. panta 7. punktu, ņemot vērā, ka tajā ir norāde ne tikai uz ūdens zudumu centralizētajās ūdensapgādes sistēmās novērtēšanu, bet arī to samazināšanas potenciālu.
Piedāvātā redakcija
-
	Renāte Luīze Cietvīra (TM)

	2.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Aicinām anotācijas 1.3. sadaļā vai 5.4. sadaļas 1. tabulā izvērstāk skaidrot, vai un kā, izdodot uz likumprojekta 3. pantā ietvertā pilnvarojuma pamata attiecīgus Ministru kabineta noteikumus, plānots korekti pārņemt  Eiropas Parlamenta un Padomes 2020. gada 16. decembra Direktīvas (ES) 2020/2184 par dzeramā ūdens kvalitāti (pārstrādāta redakcija) (turpmāk - Direktīva 2020/2184) 4. panta 3. punkta pirmo daļu, kas citastarp noteic: “[..] novērtēšanā ņem vērā attiecīgos sabiedrības veselības, vides, tehniskos un ekonomiskos aspektus un ietver vismaz tos ūdens piegādātājus, kuri piegādā vismaz 10 000 m3 dienā vai apkalpo vismaz 50 000 cilvēku.” Proti, ņemot vērā, ka direktīvas normā ir norāde uz ūdens piegādātājiem, kuri piegādā vismaz 10 000 m3 dienā, aicinām skaidrot, vai un kā iecerētā prasība novērtējumu veikt centralizētajās ūdensapgādes sistēmās, kas piegādā vairāk nekā 100 m3 dzeramā ūdens diennaktī (kura gan, kā norādīts anotācijā, vēl tiks apspriesta un saskaņota ar pakalpojumu sniedzējiem un iesaistītajām institūcijām noteikumu izstrādes laikā) atbilst minētajai direktīvas normai.
Piedāvātā redakcija
-
	Renāte Luīze Cietvīra (TM)

	3.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Ņemot vērā izmaiņas likumprojekta pantu numerācijā, aicinām aktualizēt anotācijas 5.4. sadaļas 1. tabulā norādītās likumprojekta vienības, kurās pārņemtas Direktīvas 2020/2184 prasības.
Piedāvātā redakcija
-
	Renāte Luīze Cietvīra (TM)



